Na temelju članka 119. Zakona o proračunu („Narodne novine“ broj 144/21) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 12. sjednici održanoj 14. rujna 2022. godine, donijelo je

**O D L U K U**

**o kreditnom zaduženju Općine Kloštar Podravski**

**Članak 1.**

Odlukom o kreditnom zaduženju Općine Kloštar Podravski (u daljnjem tekstu: Odluka), odobrava se kreditno zaduženje Općine Kloštar Podravski u iznosu od 2.000.000,00 kuna.

**Članak 2.**

Kratkoročni kredit iz članka 1. Ove Odluke koristiti će se za financiranje nastalih tekućih troškova odobrenih projekata do dobivanja iznosa sufinanciranja.

**Članak 3.**

Ugovor sa bankom potpisat će se nakon dobivanja suglasnosti Općinskog vijeća Općine Kloštar Podravski.

**Članak 4.**

Ova Odluka objavit će se na službenim stranicama Općine Kloštar Podravski.

OPĆINSKO VIJEĆE

OPĆINE KLOŠTAR PODRAVSKI

KLASA: 403-01/22-01/02

URBROJ: 2137-16-01/01-22-01

Kloštar Podravski, 14. rujna 2022.

PREDSJEDNICA:

Marija Šimunko